SL
C 252/76
Uradni list Evropske unije
17.7.2023
Predloga Tožeča stranka Splošnemu sodišču predlaga, naj: — razglasi in odloči, da se — odločba z dne 15. julija 2022 izvršnega sveta št. [zaupno] (1) razglasi za nično; — tožeči stranki dodeli odškodnina, določena ex aequo et bono na 5 000 EUR za škodo, ki je nastala zaradi očitanih nezakonitih ravnanj in ki ni bila dovolj odpravljena z razglasitvijo ničnosti odločbe, ki posega v položaj; — toženi stranki naloži plačilo stroškov.
Tožbeni razlogi in bistvene trditve Tožeča stranka v utemeljitev tožbe navaja pet tožbenih razlogov. 1.
Prvi tožbeni razlog se nanaša na kršitev člena 24 Kadrovskih predpisov za uradnike Evropske unije (v nadaljevanju: Kadrovski predpisi) zaradi nezakonitega povečanja števila postopkov in organov, pooblaščenih za sklepanje pogodb o zaposlitvi (v nadaljevanju: OPSP), za obravnavanje prošnje tožeče stranke za pomoč, kar je po nepotrebnem povzročilo zapletenost spisa, katerega večji del je bil izločen iz preučitve druge prošnje, to pa je imelo za posledico izkrivljanje konteksta. 2.
Drugi tožbeni razlog se nanaša na povečanje števila OPSP in vsaj objektivno kršitev načela nepristranskosti.
Tožeča stranka se sklicuje na konflikt interesov in na odrekanje pravice do dvojne upravne preučitve njenega spisa, ki bi bila nevtralna. 3.
Tretji tožbeni razlog se nanaša na napačno uporabo prava, ki jo je storil OPSP s tem, da je prošnjo tožeče stranke za pomoč obravnaval le z vidika člena 12a Kadrovskih predpisov, ne pa z vidika člena 12, kar je vodilo v očitno napako pri presoji v zvezi z obstojem ravnanj, ki so bila do tožeče stranke neprimerna. 4.
Četrti tožbeni razlog se nanaša na kršitev pravice do dejanske možnosti podati izjavo, ker tožeči stranki niso bili – vsaj ne pravočasno – posredovani vsi dokazi, na podlagi katerih so preiskovalci pripravili poročilo o upravni preiskavi, niti dokazi, na podlagi katerih je OPSP sprejel odločbo, kar predstavlja kršitev pravice do poštenega sojenja. 5.
Peti tožbeni razlog se nanaša na kršitev dolžnosti pomoči, ker tožena stranka ni sprejela ustreznih ukrepov med preiskavo, kar pomeni kršitev razumnega roka.
(1)
Prikriti zaupni podatki.
Tožba, vložena 24. maja 2023 – Fridman/Svet (Zadeva T-296/23) (2023/C 252/91) Jezik postopka: francoščina Stranki Tožeča stranka: Mikhail Fridman (London, Združeno kraljestvo) (zastopnika: T. Marembert in A. Bass, odvetnika) Tožena stranka: Svet Evropske unije
Predlog Tožeča stranka Splošnemu sodišču predlaga, naj: — Sklep Sveta (SZVP) 2023/572 (1) z dne 13. marca 2023 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine razglasi za ničen v delu, v katerem se nanaša na tožečo stranko;